Algernon Charles Stanley

**Algernon Charles Stanley** (født 16. september 1843 i Winnington ved Northwich i Cheshire i England, død 23. april 1928 i Roma) var en engelsk anglikansk prest som konverterte til katolisismen, ble katolsk prest og deretter katolsk hjelpebiskop.

## Liv og virke
### Bakgrunn
Algernon C. Stanley var den fjerde sønn til den andre Lord Stanley av Alderley. Han ble utdannet ved Harrow School, Rugby School og Trinity College i Cambridge; ved universitetet tok han sin M.A.-grad.

En av Algernons brødre, Henry Edward John Stanley, 3rd Baron Stanley of Alderley, konverterte til islam i 1862 og skal ha antatt navnet Abdul Rahman. Lord Stanley var det første muslimske medlem av House of Lords.

### Anglikansk prest
Han ble ordinert til prest i Church of England, og virket som prest i Kidderminster, West Bromwich og *St. Mary's* i Soho i London, og kom så til *Holy Cross* i St. Pancras. Omtrent på denne tiden vakte den katolske teologi hans interesse, og vant til slutt hans tilslutning, og han konverterte i 1879 for kardinal Henry Edward Manning.

Konversjonen ble ledsaget av et ønske om prestetjeneste. Mr. Stanley ble anbefalt av kardinalen til Accademia Ecclesiastica i Roma, og der studerte han til katolsk prestetjeneste.

I løpet av denne hans periode i Roma hadde han noen års erfaring som avisskribent. Han fungerte som vatikankorrespondent for The Times, og senere for Daily Telegraph.

### Katolsk prest
Han ble presteviet den 18. desember 1880 og ble senere knyttet for ti år (1883-93) til gamle *St. James's* ved Spanish Place i vestre London. Så havnet han i Roma.

### Hjelpebiskop i Westminster
Tidlig i 1903 anmodet den sterkt helseplagede kardinal Herbert Vaughan om hjelp; den fikk han ved utnevnelsen den 12. februar 1903 av msgr. Stanley til hjelpebiskop i Westminster og til titulærbiskop av *Emmaus*. Algernon Stanley ble bispeviet den 15. mars i *[[San Gregorio al Celio]]* i Roma av kuriekardinal Girolamo Maria Gotti O.C.D. i Kongregasjonen for troens utbredelse, og de medkonsekrerende kurieerkebiskoper Edmund Stonor og Rafael Merry del Val y Zulueta. 

Han reiste straks avsted og ankom London ikke lenge etterpå. Kardinalen var nær livets slutt; han døde den 19. juni 1903.

### Tilbake til Roma
Selv om biskop Stanley etter kardinalens død forble i erkebispedømmet i noen måneder, var hans hjerte med Roma, og han søkte og fant anledning til å vende tilbake dit i 1904. I 1911 ble han konsultor for Konsistorialkongregasjonen, og i 1919 ble han utnevnt til kanikk i Peterskirken.

### Død
Han døde på via Giulia i Roma den 23. april 1928 i en alder av 84 år, og ble begravet i Roma. Han etterlot seg en ganske formidabel formue (*left estate in his own disposition of the value of £84,815, with net personalty £84,734*). Dette ble testamentert til i all hovedsak kirkelige formål særlig i England.

## Episkopalgenealogi
Hans episkopalgenealogi er:

* Kardinal Scipione Rebiba (1504-1577) 
* Kardinal Giulio Antonio Santori (1532-1602) * bispeviet 1566
* Kardinal Girolamo Bernerio (1540-1611) *1586
* Erkebiskop Galeazzo Sanvitale (1566-1622) *1604
* Kardinal Ludovico Ludovisi  (1595-1632) *1621
* Kardinal Luigi Caetani (1595-1642) *1622
* Kardinal Ulderico Carpegna (1595-1679) *1630
* Kardinal Paluzzo Paluzzi Altieri degli Albertoni (1623-1698) *1666
* Pave Benedikt XIII (1649-1730) *1675
* Pave Benedikt XIV (1675-1758) *1724
* Pave Klemens XIII (1693-1769) *1743
* Kardinal Marcantonio Colonna (1724-1793) *1762
* Kardinal Hyacinthe-Sigismond Gerdil (1718-1802) *1777
* Kardinal Giulio Maria della Somaglia (1744-1830) *1788
* Kardinal Carlo Odescalchi (1785-1841) *1823
* Kardinal Costantino Patrizi Naro (1798-1876) *1828
* Kardinal Lucido Maria Parocchi (1833-1903) *1871
* Kardinal Girolamo Maria Gotti, O.C.D. (1834-1916) *1892
* Patriark *Algernon Charles Stanley* (1843-1928) *1904

## Referanser